“ไทย” ติดเชื้อโควิดเพิ่ม 2,302 คน เสียชีวิต 24 ดันป่วยสะสมทะลุ 1 แสนราย!
ศบค.เผยวันนี้ “ไทย” พบผู้ติดเชื้อโควิดเพิ่ม 2,302 คน เสียชีวิต 24 ราย ดันป่วยสะสมทะลุ 1 แสนคน เสียชีวิตสะสม 589 ราย
16 พ.ค. 2564

ผู้สื่อข่าวรายงานว่า ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) รายงานสถานการณ์ล่าสุดวันนี้ (16 พ.ค.64) พบผู้ติดเชื้อโควิด-19 รายใหม่อีก 2,302 ราย ยังไม่รวมจำนวนผู้ติดเชื้อจากเรือนจำ/ที่ต้องขัง ทำให้มียอดผู้ป่วยยืนยันสะสมแล้วจนถึง 101,447 ราย ซึ่งในวันนี้มียอดผู้เสียชีวิต 24 ราย ทำให้มียอดผู้เสียชีวิตสะสม 589 ราย และหายป่วยกลับบ้านเพิ่ม 2,136 ราย หายป่วยสะสม 38,377 ราย
ทั้งนี้ หากนับเฉพาะการระบาดระลอกใหม่ ตั้งแต่ 1 เมษายน – 15 พฤษภาคม 2564 มีผู้ป่วยยืนยันสะสม 72,584 ราย